中吕・阳春曲皇亭晚泊
作者：徐再思
朝代：元

paragraphs: 水深水浅东西涧，云去云来远近山。
秋风征棹钓鱼滩，烟树晚，茅舍两三间。
双渐苏卿倦织回文锦，双渐空怀买笑金。
风流一点海棠心，不听琴，只是不知音。
春情桃花月淡胭脂冷，杨柳风微翡翠轻。
玉人欹枕倚云屏，酒未醒，肠断紫箫声。
闺怨妾身悔作商人妇，妾命当逢薄幸夫。
别时只说到东吴，三载余，却得广州书。
赠海棠玉环梦断风流事，银烛歌成富贵词。
东风一树玉胭脂，双燕子，曾见正开时。
春思酒醒眉记青鸾恨，春去香消紫燕尘。
阑干掐遍月儿痕，深闭门，花落又黄昏。